Taranto

Taranto (Tarde intô dialetto tarantino) è nu comune 'e 200.117 cristiane, capoluogo da provincia ca tene 'o stesso nomme e tierzo cchiú gruosso comune 'e ll'Italia meridionale peninsulare.


Situato 'int'o Gurfo 'e Taranto ncopp'o Mar Ionio, s' estenne 'nfra duje mari: 'o Mar Grande e 'o Mar Piccolo. 'Nzieme a Pilone, 'int'o territorio 'e Ostuni (BR), e a Santa Maria 'e Leuca (LE), rappresenta uno d' 'e vertici ideali d' 'o Salento.

È sede 'e nu grande porto industriale e commerciale, e 'e nu arsenale d' 'a Marina Militare Italiana, nonché d' 'a maggiore stazione navale.

È pure 'a sede 'e nu 'mpurtante centro industriale, cu stabilimenti siderurgici (tra 'e quali 'o cchiú gruosso centro siderurgico 'e Europa), petrolchimici, cementiferi e 'e cantieristica navale.

'A pruvincia soja piglia 29 comune, addò ci sta l'agricoltura, 'a pesca e l'industria 'int'e setture aeronautico, chimico, alimentare, tessile, e l'artigianato 'int'a lavorazione d' 'o lignammo, d' 'o vrito e d' 'a ceramica. A Taranto se fabbricava pure na birra : 'a birra Raffo, "'a bevanda preferita d' 'e tarantine".

Geografia 
'A cttat e du mar
Tard s affecc mbacc o mar Iugnj ed è definita 'a "cità d' 'e doje mare": 'o Mar piccirillo e 'o Mar Grande. 'O primmo è separato d' ô Mar Grande â doje penisole ca' 'o chiudono a golfo, orientate tutte 'e ddoje verzo n'isula ca costituisce 'o nucleo originale da cità, e collegato a essa tramite 'o Ponte 'e puorto Napoli ed 'o Ponte Girevole. L'isula è addivenuta tale addoppo 'o taglio da penisola eseguito durante 'a costruzzione do fossato do Castiello Aragonese, trasfurmato chiù doppo 'int 'o canale navigabile ca mette in comunicazzione 'o Mar piccirillo cu 'o Mar Grande. Chistu ccà, chiammato cchiú frequentemente "rada", in quanto se truovano 'e navi in attesa, è separato do Mar Ionio â ll' Isule Cheradi 'e San Pietro e San Paolo e â Capo San Vito.

'O Mar piccirillo è â cunziderarse nu mare interno, pertanto, presenta probleme 'e ricambio idrico. 'E suoje duje seni songo idealmente spartute d' 'o Ponte Punta Penna Pizzone, ca aunisce Punta Penna cu Punta Pizzone: 'o primmo seno tene 'a forma 'e nu triangolo grussolano, 'e cui vertice meridiunale songo rappresentate â ll' apertura ad est ncopp'o sicondo seno, e â ll'apertura a ovest ncopp'o Mar Grande tramite 'o canale naturale 'e puorto Napoli; 'o sicondo seno tene mmece 'a forma 'e n'ellisse, 'o cui asse maggiore mesura quase 5 km in direzione sudovest-nordest.

'E viente cu 'e maree, 'nziem 'e sorgente sottomarine cu diverza salinità, condizionano l'andamento de currenti 'e tipo superficiale e 'e tipo profondo 'nfra 'e duje 'nsenature d' 'o Mar piccirillo e do Mar Grande. 'Int'a parte settentriunale 'e 'sti doje sene, songo lucalizzate cierte surgente sottomarine chiammate citri, ca apportano acqua doce nun potabile mista a acqua salmastra, ca danno a ll' acque do mare na cundizzione idrobiologica ideale ppe 'a coltivazione de mitili, "'e cozzeche". 'Int' 'a primma 'nzenatura , inoltre, sfocia 'o sciummo Galeso.

'A cità s' è sviluppata ngoppo tutte 'e coste menziunate; 'o Borgo Antico se trova 'ncopp'a ll'isola, 'a penisola ad est ospita 'o quartiere Borgo, attuale centro da città, nonché 'e quartiere Tre Carrare-Battisti, Italia-Montegranaro, Solito-Corvisea, Salinella, Talsano-San Donato, San Vito-Lama-Carella e costituisce l'attuale asse 'e svilupp da città. 'A penisola ad ovest, mmece, ospita 'o quartiere Tamburi-Croce, nonché 'a zona innustriale e 'o puorto commerciale. Cchiu' decentrato a nord do Mar Piccolo, se trova 'o quartiere Paolo VI.

'O sviluppo ncopp' 'e penisule s'è avviato verzo 'a fine do XIX seculo; primma ,infatti, 'a cità era arruccata ncopp' a ll'isula. Chesto se vere cunzideranno l'aspetto urbanistico da cità: 'int'a cità viecchia avimmo nu 'ntreccio 'e vicule, derivante da costruzione 'e abitazione quanto cchiu' possibile addossate ppe sfruttá tutto 'o spazio disponibile e ppe facilitá 'a difesa in caso 'e invasioni, ppe'tramente 'int'a cità nova prevale n' ordinamento cchiú razionale, quase a "pianta 'e Ippodamo", modificato successivamento 'int'a na conformazione "a ventaglio".

 Pupulazzione 
Pupulazzione censita (migliàra)

 Gemellagge 
20px|border Sparta - Grecia
20px|border Brest - Franza (1964)
20px|border Donec'k - Ucraina (1985)
20px|border Islamabad - Pakistan (2010)
20px|border Alicante - Spagna (2010)

Categoria:Comune da pruvincia 'e Taranto